Nyhedsbrev+oktober+2012

Hej grøntsagsglade amagerikanere Her kommer en lille update på, hvad der foregår i vores afdeling af Københavns Fødevarefællesskab.

**1.** **Gladsaxevagten på onsdag d. 17. oktober** Vi fra butiksgruppen ved, at det er med meget kort varsel, men vi har heller ikke tidligere, været klar over, at det var vores tur til at tage Gladsaxetjansen. Vi håber derfor, at skolernes efterårsferie kan gøre det muligt for nogen at tage en vagt på onsdag. Hvis du kan så skriv dig på fællesvagt­planen her. Info om vagten finder du her **2.** **Butikken flytter til Islands Brygge på onsdag d. 17. oktober** Grundet skolernes efterårsferie kan vi desværre ikke bruge lokalerne på Amagerfælled Skole på onsdag. Heldigvis har vores fødevarevenner fra Islands Brygge sagt ja til at vi godt må ”låne deres sofa”. For dig som medlem betyder det blot, at du på onsdag (og kun på onsdag) skal hente din pose, bestille dine grøntsager, eller bare komme forbi og sige hej på Islands Brygge afdelingen, Njalsgade 19 i Bryggegården. Her vil være et bord til Islands Brygge-afdelingen og et til Amager-afdelingen – og hvis man går forkert får man ikke skæld ud, men bliver sendt på rette spor (og måske får man et kram) **3.** **Generalforsamling i Københavns Fødevarefællesskab lørdag d. 27. oktober 2012** Du skulle allerede gerne have modtaget en mail med en invitation til KbhFFs årlige generalforsam­ling på Tiegtenkollegiet d. 27. oktober med efterfølgende fest (tilmelding på http://kbhff.wikispaces.com/Tilmeldingsliste) I den forbindelse vender vi lige kort tilbage til medlemsmødet. Der mangler nemlig også stadig folk fra Amagerafdelingen i de fællesgrupper i KbhFF. Således skal der gerne findes endnu et medlem/suppleant til kollektivgruppen, der tager sig af den overordnede plan for hele KbhFF, et medlem samt evt. en suppleant til den fælles kommunikations­gruppe, et medlem samt evt. en suppleant til den fælles logistikgruppe (kontakt til Gladsaxe) samt evt. en suppleant til den fælles indkøbsgruppe. Det er meget vigtigt, at Amagerafdelingen tager del i det fælles ansvar det er, at være med i Københavns Fødevarefællesskab, da vi ellers kan blive lukket ned på ubestemt tid. Så sidder du derude og godt kunne tænke dig at engagere dig noget mere i vores fællesskab, eller vil du gerne vide mere om de ovenstående grupper, så kig på http://kbhff.wikispaces.com/ (find arbejdsgrupperne i menuen til venstre), kontakt evt. den arbejdsgruppe, du finder spændende, eller simpelthen bare mød op til generalforsamlingen! Alle grupperne er åbne udvalg, så alle der vil, kan være med og alle har lige meget at skulle have sagt – tykke som tynde, nye som rutinerede. Det er derfor ikke et krav, at man skal have været med i KbhFF i lang tid, bare man tør sige sin mening og stille de dumme spørgsmål!

Onsdag d. 3. oktober havde butiksgruppen indkaldt til medlemsmøde, og referatet fra mødet kan findes her Hovedbudskaberne efter medlemsmødet er for det første, blev det besluttet, at vi fortsætter som Amagerafdeling, og indtil videre bliver på Amagerfælled Skole. For det andet blev butiksgruppen fordoblet fra 5 til 10 medlemmer, hvilket vi håber fører til, at der nu kan blive taget hånd om flere af de driftsproblemer I medlemmer støder ind i. Udover dette var der nogle pladser, der ikke blev besat (bliver omtalt nedenfor), så vi håber at der er en masse nye (eller gamle) medlemmer, der gerne vil have noget for hånden. **5.** **Jobopslag – Infogruppe** På visionsdagen d. 8. sep. blev der bl.a. snakket om at give nye medlemmer en bedre introduktion. (se referat her) Dette har ført til, at vi fra butiksgruppen foreslår at lave en introduktionsgruppe, hvis opgave kommer til at bestå i at afholde intromøder for nye medlemmer hver 14. da samt at afholde et gruppemøde ca. en gang om måneden eller efter behov – ligesom de øvrige arbejdsgrupper. Tanken er, at intromøderne skal have en varighed af ca. en halv time, og forklare hvordan KbhFF fungerer som organisation, samt hvad der måtte være af særlige hensyn på Amager. Her vil en introduktion til team-strukturen i hvert fald være relevant. Skal man så vide ALT om Fødevare­fællesskabet for at kunne være i Infogruppen? Nej, det skal man ikke. Der vil blive udarbejdet videomateriale, der vil kunne forklare en del af det generelle, og man er selvfølgelig altid meget velkommen til at kontakte butiksgruppen eller kollektivgruppen, hvis der er noget, man er i tvivl om. Så står du og mangler et tjans hos os, så kunne du være en af de mindst 4, der skal danne Amagers nye infogruppe (men kig lige nyhedsbrevet igennem først – der kommer nemlig flere jobopslag!). Intromøderne behøver ikke nødvendigvis at ligge om onsdagen, så hvis man har problemer med at tage vagter om onsdagen, er dette en oplagt tjans. **6.** **Team-strukturen på operationsbordet & jobtilbud som team-link** I foråret indførte Amagerafdelingen som de første en teamstruktur, med en lang række forhåb­ninger bl.a. om at det skulle blive lettere at få besat vagterne hver uge. Idéen fik en hård start med en lang sommerpause og generelle opstartsvanskeligheder, hvor folk lige skal finde sig til rette. Sidenhen er det vores opfattelse, at det giver en bedre struktur, men at der er plads til (mange) forbedringer. Det har butiksgruppen og kommunikationsgruppen i fællesskab forsøgt at tage hul på. Vi vil derfor forsøge os med et team-link på hvert farvehold, som står for kommunikation mellem arbejdsgrupperne og farveholdene. Det vil være team-linkets vigtigste opgave, at holde teamets vagtliste opdateret med ind- og udmeldinger på team-oversigten [|her]. Det vil i første omgang være frivilligt om man stadig ønsker at tage vagter om onsdagen, da vi forudser en rimelig opgave i at få genbesat alle vagter. Så hvis man har problemer med at tage vagter om onsdagen, er dette også en oplagt tjans. Da rigtig, rigtig, rigtig mange nye medlemmer har oplevet at de aldrig er blevet sat i gang med det dejlige arbejde i vores grøntsagsfællesskab, bliver flexvagterne nu tilknyttet et team. Dette er for at undgå at de der står øverst på listen over flexvagter bliver kontaktet hver uge, og dels for at de nye team-links har nogle konkrete personer at kontakte til at genbesætte ledige vagter. Alle flexvagter bedes derfor gå ind på team-oversigten (se link ovenfor) og skrive hvilket team de gerne vil tilknyttes. Er man ligeglad, så skriv jer på den farve der har færrest flexvagter tilknyttet. **8.** **Jobopslag – Gladsaxe-team** For at undgå situationer som beskrevet i pkt. 1 vil vi gerne oprette et Gladsaxe-team, der tager tjansen ca. 4 gange om året! Så kunne du tænke dig en anderledes (og lidt sjældnere) vagt, så gå ind og skriv dig på under Gladsaxe-teamet på team-oversigten (se link ovenfor) = =
 * 4.** **Referat fra medlemsmøde d. 3. oktober**
 * 7.** **Delvis nedlægning af flexvagterne**